โฆษกกรุงเทพมหานคร ชี้เดินหน้าเชิงรุกตรวจคัดกรอง คลัสเตอร์ใหญ่ต่อเนื่อง โดยเฉพาะตลาด แคมป์คนงานและชุมชนแออัด
ร.ต.อ.พงศกร ขวัญเมือง โฆษกกรุงเทพมหานคร กล่าวถึงการระบาคในพื้นที่กรุงเทพมหานครว่า พื้นที่การระบาคคลัสเตอร์ ย่านตลาดวงเวียนใหญ่ เป็นคลัสเตอร์ที่ตรวจไปแล้ว 3 ตลาดบริเวณใกล้เคียง สามารถตรวจได้กว่า100 เปอร์เซ็นต์แล้ว ขณะนี้มีจำนวนผู้ป่วยประมาณกว่า 20 คน ซึ่งผู้ป่วยที่ติดเชื้อโควิดที่เจอเป็นการเจอตั้งวันที่ 20 พฤษภาคมที่ผ่านมา และขณะนี้สามารถควบคุมสถานการณ์ได้ ส่วนพื้นที่การะบาดย่านประตูน้ำนั้น กรุงเทพมหานครได้ย้ายทีมการตรวจไปตรวจแถวแคมป์คนงานก่อสร้าง ส่วนจุดตรวจบริเวณราชเทวี พรุ่งนี้จะมีการตรวจตามเดิม ซึ่งประชาชนย่านประตูน้ำสามารถขอตรวจได้อย่างไรก็ตาม เมื่อเกิดคลัสเตอร์ใหม่ ทางกรุงเทพมหานคร มีประธานชุมชนแต่ละชุมชน นำเรื่องมาเเจ้งเขตนั้นๆ ซึ่งการระบาดในปัจจุบันมีการเปลี่ยนแปลงไป โดยส่วนใหญ่ลักษณการระบาดใน 3 พื้นที่หลักคือ ตลาด ชุมชนเเออัดและแคมป์คนงานก่อสร้าง ซึ่งคลัสเตอร์ดังกล่าวจะสามารถเเจ้งข่าวสารได้รวดเร็ว ส่วนคลัสเตอร์ห้างย่านปทุมวัน เป็นคลัสเตอร์ที่เกิดตั้งแต่วันที่ 30 เมษายนที่ผ่านมา มียอดรวมสะสมประมาณกว่า 134 ราย ซึ่งไม่ได้เจอในวันเดียว การบริหารจัดงานที่ผ่านมา 1 เดือน ทำการตรวจเชิงรุกกว่า 5,000 ราย ในพื้นที่บริเวณดังกล่าวคิดเป็นอัตราการติดเชื้ออยู่ที่ร้อยละ 0.4 นอกจากนี้ กรุงเทพมหานครก็เร่งเดินหน้าตรวจเชิงรุกต่อเนื่อง